Source: https://www.slov-lex.sk/pravne-predpisy/SK/ZZ/1996/87/vyhlasene_znenie.html
Timestamp: 2020-08-11 18:26:53+00:00

Document:
87/1996 Z.z./
podrobnosti dohodovania cien, postupu pri regulácii cien, pri cenovej evidencii a kalkulácii a podrobnosti konania o porušení cenovej disciplíny,
rozsah spracovania a predkladania kalkulácií nákladov a zisku na požiadanie cenových orgánov.1)
Pri regulácii cien sa uplatňujú ekonomicky oprávnené náklady, ktoré sa preukazujú účtovnými podkladmi, kalkuláciami nákladov, prípadne fakturáciou alebo daňovými a colnými podkladmi a podobne. Do kalkulácie nákladov na účely regulácie cien sa spravidla nezahŕňajú
výdavky na prípravu pracovníkov, ktorí budú zamestnancami budúcich prevádzok a zariadení,
opakovane uhrádzané náklady,
mzdové a osobné náklady, nepriame (režijné) náklady, ktoré sú nad úrovňou ročného indexu inflácie vykazovaného Štatistickým úradom Slovenskej republiky v sledovanom období v porovnaní s rovnakým obdobím predchádzajúceho roka, a to v prípade nezmenenej produktivity práce,
odpisy hmotného a nehmotného majetku nad rámec rovnomerného odpisovania,
časti splátok na leasingové obstaranie hmotného a nehmotného majetku presahujúce výšku odpisov pri rovnomernom odpisovaní, ktorá by sa uplatňovala v prípade vlastníctva tohto majetku alebo ktorá presahuje výšku úroku za úver od banky,
Pri regulácii cien sa uplatňuje primeraný zisk, ktorý sa preukazuje účtovnými dokladmi, kalkuláciami, prípadne fakturáciou alebo daňovými podkladmi a podobne. Primeraný zisk v prípadoch regulácie cien je závislý od
Rozsah primeraného zisku v prípadoch regulácie cien neovplyvňuje
Pri posudzovaní, či došlo k dohodnutiu neprimeranej ceny podľa § 12 zákona, sa ustanovenia odseku 1 písm. a) až x) a odseku 2 a 3 použijú obdobne.
Kalkulácia nákladov a zisku podľa § 3 ods. 3 zákona sa spracúva a predkladá na požiadanie cenových orgánov v rozsahu uvedenom v § 2 ods. 3 zákona a § 3 vyhlášky, a to v prípadoch regulácie cien podľa § 5 až 7, § 9 a 10 zákona.
Podľa § 4 ods. 3 písm. a) a c) zákona Ministerstvo financií Slovenskej republiky (ďalej len „ministerstvo“) reguluje ceny, ak
vznikne mimoriadna situácia na trhu v dôsledku extrémneho vývoja cien na zahraničných trhoch s priamym dosahom na tuzemský trh, pri zmenách systémových opatrení štátu spočívajúcich v zmene kurzu slovenskej meny, zmene daňových, colných, dotačných predpisov a podobne, alebo
si to vyžaduje verejný záujem spočívajúci vo vyrovnávaní postavenia kupujúceho alebo predávajúceho pri tovare úplne alebo sčasti dotovanom z prostriedkov štátneho rozpočtu, štátnych fondov, prostriedkov obcí a z prostriedkov zdravotných, prípadne sociálnych poisťovní.
Technologické, organizačné a ekonomické vzťahy v nesúťažnom prostredí medzi predávajúcim a kupujúcim, ktoré vytvárajú prirodzený monopol (ďalej len „prirodzený monopol“), sú dôvodom na reguláciu cien podľa § 5 ods. 3 zákona; tieto vzťahy vyplývajú z úplného alebo z čiastočného prepojenia technickou sústavou (sieťami) podľa osobitných predpisov,3) a to najmä pri
výrobe, prenose a pri rozvode elektriny a tepla,
výrobe, skladovaní, prenose a pri rozvode plynu,
výrobe pitnej vody a úžitkovej vody z povrchových a podzemných zdrojov a pri jej rozvode verejnými vodovodmi, pri odvádzaní odpadových vôd verejnými kanalizáciami a pri ich čistení,
telekomunikačných a poštových výkonoch,
prevádzkovaní a užívaní železničnej dopravnej cesty,
ostatnej regulovanej činnosti, ako je spracovanie ropy, prevádzkovanie vodných diel a vodná doprava, ťažba a dobývanie nerastov a palív, mestská hromadná doprava, výroba špeciálnej techniky,4) výkony rádiokomunikácií a káblovej televízie.
Regulácia cien prirodzených monopolov sa uplatňuje na činnosti prirodzených monopolov s cieľom vytvárať alebo podporovať súťažné prostredie, a to podľa § 5 ods. 3 zákona a v súlade s osobitnými predpismi.3)
Regulácia cien podľa § 5 ods. 3 zákona sa uplatní na činnosti uvedené v odseku 1 podľa § 7 zákona. Právnické osoby vykonávajúce činnosti podľa odseku 1 na tento účel sledujú a kalkulujú celkové ekonomicky oprávnené náklady a primeraný zisk.
Ministerstvo na základe podkladov podľa odseku 3 rozhoduje o spôsobe regulácie cien a taríf činností, na ktoré sa vzťahuje regulácia cien. Rozsah tarifných podmienok, záväzných podmienok výroby, dodávok, nákupu a investícií, ktoré možno do cien a taríf započítať, určí ministerstvo na návrh a po prerokovaní s príslušnými ústrednými orgánmi štátnej správy rozhodnutím o regulácii cien podľa § 11 zákona.
Rozhodnutím ministerstva o časovom usmerňovaní cien podľa § 9 zákona možno oddialiť vykonanie ohláseného zvýšenia cien; toto rozhodnutie nemá vplyv na rozhodovanie kupujúceho, či ohlásené zvýšenie ceny akceptuje uzatvorením dohody o cene.
Po uplynutí šiestich mesiacov odo dňa zvýšenia ceny platí povinnosť podľa § 9 ods. 3 a 6 zákona ohlásiť len také zvýšenie cien, ktoré jednorazovo alebo postupne presiahne určený rozsah zvýšenia ceny. Za základ nového zvýšenia cien sa považuje cena platná po realizácii posledného ohláseného zvýšenia cien, alebo cena platná ku dňu vyhlásenia tejto regulácie cien.
Pri tovare, ktorého ceny sú zároveň predmetom vecného aj časového usmerňovania cien, sa ohlasovacia a oznamovacia povinnosť podľa § 9 ods. 3 až 5 zákona vzťahuje aj na prípady, keď zvýšenie ceny zodpovedajúce vecnému usmerňovaniu presiahne rozsah zvýšenia určený na ohlásenie zvýšenia časovo usmerňovaných cien.
Cenovou evidenciou sú doklady slúžiace na identifikáciu predávaného tovaru a výšky ceny, za ktorú sa tovar predáva, a ktoré obsahujú cenu, za ktorú sa tovar nakupuje, prípadne percentuálnu sadzbu uplatňovanú ako prirážku za obchodný výkon (cenu obchodného a sprostredkovateľského výkonu). Súčasťou cenovej evidencie sú aj údaje o začiatku a konci platnosti ceny, za ktorú sa tovar predáva, ako aj kalkulácie nákladov a zisku v rozsahu podľa § 4. Na účely evidencie cien môže slúžiť cenník cien, za ktoré sa tovar predáva, alebo iné doklady predávajúceho, ak osvedčia ceny skutočne uplatňované a údaje o čase ich platnosti, a to aj doklady z registračnej pokladnice.
Kalkuláciou nákladov a zisku pri cenách, na ktoré sa nevzťahuje regulácia cien, sa rozumie na účely kalkulácie nákladov a zisku pre potreby cenových orgánov podľa § 3 ods. 3 zákona taký prepočet ceny alebo postup jej tvorby, ktorým sa cena skutočne vytvorila a ktorého členenie umožňuje porovnanie s cenou, za ktorú sa tovar ponúka.
Na posúdenie uplatnenia regulácie cien a na posúdenie, či sa cena dohodla v rozpore s § 12 zákona, si ministerstvo vyžiada aj stanoviská Protimonopolného úradu Slovenskej republiky, iných ústredných orgánov štátnej správy, prípadne profesijných a záujmových zväzov alebo združení.
Na účely určenia výšky pokuty
podľa § 18 ods. 1 písm. a) zákona pri porušení cenovej disciplíny podľa § 17 ods. 1 až 3 a § 17 ods. 4 písm. b) zákona sa pokuta vyčísli ako rozdiel medzi súhrnom cien skutočne zaplatených a súhrnom cien, ktoré mali byť uplatnené v súlade s podmienkami regulácie cien a dohodovania cien,
pri porušení cenovej disciplíny podľa § 17 ods. 4 písm. a), c) a d) zákona sa uplatní pokuta podľa § 18 ods. 1 písm. b) zákona.
Rozdiel medzi dohodnutou cenou a cenou, ktorá mala byť dohodnutá v súlade s cenovými predpismi, sa zníži o sumu, ktorú predávajúci alebo kupujúci sám zistí a preukáže jej vrátenie tomu, na úkor koho sa získala.
Pri ukladaní pokút podľa § 18 ods. 1 písm. b) a § 18 ods. 2 zákona cenové kontrolné orgány pri posudzovaní rozsahu a závažnosti porušenia cenovej disciplíny prihliadajú aj na výšku tržieb, hospodárske výsledky, plnenie zákonných daňových povinností a podobne.
Na účely § 18 ods. 6 zákona ministerstvo uverejňuje informácie o právoplatných rozhodnutiach cenových kontrolných orgánov vo Finančnom spravodajcovi.
§ 4 ods. 1 zákona Národnej rady Slovenskej republiky č. 18/1996 Z. z. o cenách.
§ 1 ods. 1 zákona Národnej rady Slovenskej republiky č. 18/1996 Z. z.
Napríklad zákon č. 79/1957 Zb. o výrobe, rozvode a spotrebe elektriny (elektrizačný zákon), zákon č. 89/1987 Zb. o výrobe, rozvode a spotrebe tepla, zákon č. 67/1960 Zb. o výrobe, rozvode a využití vyhrievacích plynov (Plynárenský zákon), zákon č. 110/1964 Zb. o telekomunikáciách v znení neskorších predpisov, zákon č. 138/1973 Zb. o vodách (vodný zákon) v znení neskorších predpisov, zákon Národnej rady Slovenskej republiky č. 258/1993 Z. z. o Železniciach Slovenskej republiky.
287/2019 Z. z. Vyhláška Ministerstva financií Slovenskej republiky, ktorou sa mení vyhláška Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, v znení neskorších predpisov
6. 01.01.2014 - 31.12.2019 444/2013 Z. z.
7. 01.01.2020 - 287/2019 Z. z.

References: § 12
 § 3
 § 2
 § 3
 § 5
 § 9
 § 4
 § 5
 § 5
 § 5
 § 7
 § 11
 § 9
 § 9
 § 9
 § 4
 § 3
 § 12
 § 18
 § 17
 § 17
 § 17
 § 18
 § 18
 § 18
 § 18

§ 4

§ 1